OKRESNÁ PROKURATÚRA KEŽMAROK 
Michalská 2493/8A, 060 01 Kežmarok 1

Číslo: Pv 97/14/7703	Kežmarok 09.06.2016 
EEČ: 2-56-85-2016

U Z N E S E N I E

Trestná vec:	obv. XXXXX 
Trestný čin:	Prečin Nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Kežmarok
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 18.6.2014 spisová značka Pv 97/14/7703, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

. 

Uznesením prokurátora Okresnej prokuratúry XXXXX zo dňa 18.6.2014, spisová značka Pv 97/14/7703, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením Okresnej prokuratúry v Kežmarku sp. zn. Pv 97/14/7703-10 zo dňa 18.6.2014, ktoré nadobudlo právoplatnosť dňom 8.7.2014, bolo rozhodnuté v zmysle § 216 ods. 1 Tr. por. o podmienečnom zastavení trestného stíhania obvineného XXXXX, pre prečin nevyplatenia mzdy a odstupného podľa § 214 ods. 1 Trestného zákona.

	Týmto uznesením bola podľa § 216 ods. 2 Tr. poriadku obvinenému XXXXX určená skúšobná doba v trvaní 12 (dvanásť) mesiacov, ktorá začala plynúť dňom právoplatnosti rozhodnutia o podmienečnom zastavení trestného stíhania, teda dňom 8.7.2014 a uplynula dňa 8.7.2015.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škody a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Zo zabezpečených listinných materiálov k osobe obvinenej z miesta trvalého bydliska, Okresného úradu, odboru všeobecnej vnútornej správy XXXXX, zo správy o previerke vykonanej Obvodným oddelením PZ XXXXX, vykonanou lustráciou v evidenčných pomôckach tunajšej prokuratúry, bolo zistené, že obvinený XXXXX v priebehu plynutia skúšobnej doby viedol riadny život, nedopustil sa žiadnej ďalšej úmyselnej protispoločenskej činnosti, z odpisu registra trestov nie je zrejmá žiadna ďalšia trestná činnosť počas skúšobnej doby, nebol zistený dôvod na pokračovanie v trestnom stíhaní.

	Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2, nastávajú účinky zastavenia trestného stíhania podľa § 9 ods. 1 písm. e/ Tr. poriadku.

	Vzhľadom na to, že obv. XXXXX splnil podmienky pre rozhodnutie v zmysle § 217 ods. 1 Tr. por. bolo potrebné rozhodnúť tak, ako je uvedené vo výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Ondrej Švagerko
prokurátor